Emory University

Emory University er et privat, kristent «first tier»-universitet i storbyen Atlanta, i delstaten Georgia i USA. Det ble grunnlagt i 1836 av metodister i Druid Hills i Atlanta, og er oppkalt etter metodistbiskopen John Emory.

Universitetet har over 12 000 studenter. Skolepengene (2006) ved Emory er US$ 34 336, som er høyere enn ved Harvard University, og det tildeles grader opp til doktorgrad (Ph.D).

Universitetet består av ni skoler innen bl.a. klassiske humaniorafag, jus, folkehelse, medisin, sykepleie, teologi og business
College of Arts and Sciences
Oxford College
Laney Graduate School
Emory University School of Law
Emory University School of Medicine
Nell Hodgson Woodruff School of Nursing
Rollins School of Public Health
Candler School of Theology
Goizueta Business School

De juridiske og medisinske fakultetene samt business-skolen rangeres konsistent blant de 25 beste i USA.  Emory's undergraduate-program ble rangert som nr. 20 i USA i 2011-utgaven av U.S. News & World Reports rangering, som tidligere har rangert Emory på 9.-plass. Newsweek pekte ut Emory University som et av 25 «New Ivies».

Den norske antropologen Fredrik Barth har vært professor ved Emory.

 Referanser 

 Eksterne lenker 


Kategori:Emory University
Kategori:Universiteter i Georgia (USA)
Kategori:Metodisme
Kategori:Utdanningsinstitusjoner etablert i 1836
Kategori:1836 i Georgia (USA)
Kategori:DeKalb County (Georgia)